cyanic-selkie/wikianc huggingface dataset:
Kokoskrabbe
Føde
Den jakter også på dyr som ikke er raske nok til å slippe unna, for eksempel nyutklekkede skilpaddeunger. En har dessuten observert et tilfelle hvor en kokoskrabbe har jaktet på og drept en polynesiarotte (Rattus exulans).
Man trodde lenge at kokoskrabben var i stand til å klatre opp i palmer for å klippe ned kokosnøtter og slik få dem til å falle ned på bakken. Den tyske biologen Holger Rumpf hevder derimot at dyret ikke er intelligent nok til dette, og mener myten kommer av at dyr tilfeldigvis har fått nøtter til å løsne når de har prøvd å kutte hull i dem og spise dem i treet.
Formering
Paringstida til kokoskrabben er fra mai til september, med et høydepunkt i juli og august. I denne perioden kjemper kjønnene mot hverandre, hannen tvinger hunnen på rygg og parer seg med hunnen i løpet av et kvarter. Kort etter bærer hunnen de befruktede eggene ned i fjæra og legger dem under vann. Hunnen er nøye med å ikke bli revet med av bølgene, siden hunnen ikke kan svømme.
Larvene lever planktonisk og de yngste individene lever i vann. Bare et lite mindretall lever lenge nok til å vandre opp på land.
Fylkesvei 4324
Fylkesvei 4324 går mellom Laksodden og Nygård i ved Sirevåg i Hå kommune.
Frem til 2019 hadde veien betegnelsen fylkesvei 177.
Svømming under Panamerikanske leker 1959
Svømming under Panamerikanske leker 1959. Svømming var med som en av nitten sporter i de tredje Panamerikanske leker 1959 som ble arrangert i Chicago i USA fra 26. august til 7. september. Det var seks individuelle og to stafetter for både damer og menn. USA ble beste nasjon, de vant alle seksten gullmedaljene.
33. serierunde i Premier League 2008/09
33. serierunde i Premier League 2008/09 lørdag 18. april med fem kamper 16:00. Søndag 19. april ble det spilt to kamper. De resterende fire kampene ble utsatt på grunn av Manchester Uniteds, Arsenals, Chelseas og Evertons kamper i FA-cupens semifinaler.
Konstantin Khabenskij
Konstantin Jurjevitsj Khabenskij (Константин Юрьевич Хабенский; født 1972) er en russisk regissør og skuespiller.
Power Dynamos FC
Power Dynamos Football Club (stiftet 1971) er en zambisk fotballklubb fra Kitwe.
ALG
ALG kan sikte til:
St. Eystein menighet
St. Eystein menighet kan vise til to katolske menigheter i Norge:
John Wesley Jones
John Wesley Jones (født 4. april 1958 i Lawton i Oklahoma, død 15. mars 2019) var en amerikansk friidrettsutøver som deltok i de olympiske leker i 1976 i Montréal.
Kajsa Bergström
Kajsa Magdalena Bergström (født 3. januar 1981 i Sveg) er en svensk curlingspiller. Hun ble olympisk mester i curling under Vinter-OL 2010 i Vancouver sammen med Anette Norberg, Eva Lund, Cathrine Lindahl og søsteren Anna Le Moine.
Bergström er skip for Sveg CK.
Jerry Rawlings
Jerry John Rawlings (født 22. juni 1947, død 12. november 2020 ) var Ghanas president to ganger, først i 1979 og deretter fra 1981 til 2000. Store deler av tiden satt han som leder for et militærstyre.
Liv og virke
Rawlings var offiser i det ghanesiske flyvåpenet. Han kom til makten etter et blodig militærkupp den 4. juni 1979, etter at en serie kupp og militærstyrer hadde etterfulgt Kwame Nkrumahs avgang i 1966. Noe av det første Rawlings gjorde som formann for De væpnede styrkers revolusjonære råd var å henrette de tidligere diktatorene Ignatius Kutu Acheampong, Akwasi Afrifa og Frederick W.K. Akuffo for forskjellige forbrytelser de hadde begått mens de satt i presidentembetet. I begynnelsen av sin tid som president fremmet han populistiske reformer, som sosialistisk økonomi og tiltak mot korrupsjon. Etter bare fire måneder ga han makten fra seg, og den demokratisk valgte Hilla Limann tok over.
Liste over ordførere i Eidskog
Liste over ordførere i Eidskog inneholder navn på Eidskogs ordførere fra 1861 og fram til dags dato.
Jerry Rawlings
Liv og virke
31. desember 1981 sto han bak et nytt statskupp. Hans politikk var nå mer moderat, og han fremmet blant annet tanker om frie markedskrefter. Selv om hans økonomiske politikk førte til at Ghana oppnådde langt bedre resultater enn andre afrikanske land, var det også en rekke brudd på menneskerettighetene under hans styre. Han stilte til valg i 1992 og 1996, og vant begge ganger. Valgene var preget av uro, men observatører konkluderte med at de var innenfor grensen for hva som kan kalles et fritt valg.
I 2000 stilte han ikke til gjenvalg, og hans visepresident John Atta Mills ble slått av John Kufuor, som selv hadde tapt mot Rawlings i 1996.
Jana Novotná
Jana Novotná (født 2. oktober 1968 i Brno i daværende Tsjekkoslovakia, død 19. november 2017 i Tsjekkia) var en tsjekkisk profesjonell tennisspiller som representerte Tsjekkia og Tsjekkoslovakia.
Novotná vant 24 single- og 76 doubleturneringer i løpet av sin tenniskarriere og som best var hun nummer 2 (1997) på rangeringen over verdens beste kvinnelige singlespillere. Hun vant 17 Grand Slam-titler, én i single, tolv double og fire i mixed double.
Hun spilte sin første Grand Slam-finale i 1991 da hun møtte Monica Seles i Australian Open og tapte. I 1993 spilte hun sin andre Grand Slam-finale, i Wimbledon. Hun hadde på veien til finalen beseiret både Gabriela Sabatini og Martina Navrátilová. I finalen møtte hun Steffi Graf og etter 1–1 i sett ledet Novotná 4–1 i det siste og avgjørende settet og var på vei mot sin første Grand Slam-tittel. Men Graf snudde kampen og vant siste sett 6–4 etter at spillet til Novotná gikk fullstendig i vranglås. En gråtende Novotná ble trøstet av Katharine, hertuginne av Kent.
Hun tapte også Wimbledon-finalen i 1997, da til Martina Hingis. Året etter, i Wimbledon, møtte hun Martina Hingis i semifinalen og fikk sin revansj, og i finalen beseiret hun Nathalie Tauziat fra Frankrike og tok sin første og eneste Grand Slam-tittel i single. Tauziat var for øvrig den første franske kvinnelige finalisten i Wimbledon siden 1925 og Novotná ble med sine 29 år og 9 måneder den eldste spilleren som har vunnet singletittelen i Wimbledon i «Open Era» (etter 1968).
Novotná deltok også i Federation Cup 1987–93 og 1995–98. Hun spilte 45 kamper hvorav hun vant 33 og i 1988 var hun med å vinne cupen med det tsjekkiske laget.
Jana Novotna ble i 2005 opptatt i International Tennis Hall of Fame.
Jana Novotna døde av kreft.
Qiryat Shemona
Qiryat Shemona (hebraisk קִרְיַת שְׁמוֹנָה) er en by i Norddistriktet i Israel. Den ligger i vesthellingen av Huladalen nær grensen til Libanon. Navnet betyr «de åttes by», etter de åtte (deriblant Joseph Trumpeldor) som døde i 1920 mens de forsvarte Tel Hai.
Ved utgangen av 2004 hadde byen 22 000 innbyggere.
Den jødiske befolkning som dominerer i byen har for det meste bakgrunn fra Nord-Afrika eller Midtøsten.
Qiryat Shemonas økonomi er basert på industri og jordbruk.
Fylkesvei 4302
Fylkesvei 4302 går mellom Hellvik og Trosaviga i Eigersund kommune.
Frem til 2019 hadde veien betegnelsen fylkesvei 67.
Martin Noth
Martin Noth (født 3. august 1902 i Dresden i Tyskland, død 30. mai 1968 i Shivta/Subeita i Negev i Israel) var en tysk forsker av den hebraiske Bibelen (Det gamle testamente) som spesialiserte seg på jødenes historie fra før landflyktigheten til Babylon. Sammen med Gerhard von Rad var han en foregangsforsker i den tradisjonshistoriske tilnærming til bibelske studier og framhevet betydningen av den muntlige tradisjon i bibeltekstene.
Første år
Noth ble født i Dresden i det daværende Kongeriket Sachsen. Han studerte ved universitetene i Erlangen, Rostock, og Leipzig, og underviste selv ved Greifswald og Königsberg. Fra 1939-1941 og 1945-1945 var Noth soldat i løpet av den andre verdenskrig. Etter krigen kunne han igjen bli lærer ved Bonn, Göttingen, Tübingen, Hamburg, og Universitetet i Basel. Han døde i løpet av en forskningsekspedisjon i Negevørkenen i Israel.
Innflytelse
Noth fikk første gang omfattende oppmerksomhet med boken Das System der zwölf Stämme Israels («Systemet med Israels tolv stammer», 1930) som argumenterte for at de tolv tradisjonelle israelittiske stammene ikke eksisterte før møtet hvor pakten ble inngått i Sikem slik som beskrevet i Josvas bok.
Med Überlieferungsgeschichte des Pentateuch («En historie om tradisjonene i Pentateuk», 1948, engelsk oversettelse i 1972) fremmet en ny modell for komposisjonen av Pentateuk (Tora). Noth utfylte den dominerende modellen i samtiden, dokumenthypotesen, som så Pentateuk som komponert av blokker av tradisjonelt materiale utovervoksende en del nøkkelhistoriske erfaringer. Han identifiserte disse erfaringene som «veiledning ut av Egypt», «veiledning til dyrkbar mark», «løftet til patriarkene», «veiledning inn i villmarken» og «åpenbaring ved Sinai», detaljene i fortellingen tjente å fylle ut det tematiske omrisset. Senere viste Robert Polzin hvordan en del av hans hovedkonklusjoner var konsistent med vilkårlig eller ikkekonsistent bruk av de reglene som han hadde foreslått.
Enda mer revolusjonær og innflytelsesrik, og som nyorienterte vektleggelsen i moderne bibelforskning var Deuteronomistischen Geschichtswerk («Den deuteronomiske historie»). I dette verket argumenterte Noth at den tidligere teori om flere deuteronomiske redaksjoner av bøker fra Josvas bok til Kongebøkene ikke forklarte fakta. Isteden argumenterte han for at det hadde blitt forent en deuteronomiske historie, skrevet en enkelt forfatter sent på 600-tallet f.Kr..
Noth utga også en rekke kommentarer på alle de fem bøkene i Pentateuk (Tora): Første Mosebok, Andre Mosebok, Tredje Mosebok, Fjerde Mosebok og Femte Mosebok. Ved å følge Wellhausens hypotese foreslo Noth at Josvas bok pluss Pentateuk utgjorde opprinnelig ett verk på seks bøker, Hexateuck.
Margalita Chakhnashvili
Margalita Chakhnashvili (født 9. desember 1982) er en georgisk tennisspiller. Hun representerte landet sitt under Sommer-OL 2012 i London, der hun ble utslått i første runde i dobbel.
Grong videregående skole
Grong videregående skole (sørsamisk: Kråangken jåarhkeskuvle) er en offentlig videregående skole i Grong kommune i Trøndelag. Skolen har ca. 300 elever og 80 ansatte. Rektor ved skolen per 2022 er Anne Birgitte Steinsli Sklet.
Linjer ved skolen er bygg- og anleggsteknikk, elektrofag, helse- og oppvekstfag, idrettsfag, naturbruk, og studiespesialisering. Dessuten har skolen en landslinje for sportsfiske, den eneste av sitt slag i Norge, som gir generell eller spesiell studiekompetanse med fokus på kyst-, innlands- og laksefiske.
Stikling
Å ta stiklinger er en metode for vegetativ formering av planter. Man skjærer en stikling, det vil si en bit av plantestengelen, og setter denne enten i vann eller i jord for å få den til å slå rot.
Hovedregelen for en god stikling er at et bladfeste er under jorden, og 2-3 over. Man kan også ha færre bladfester over og under jorda. Er det mange blader kan det være greit å fjerne de største. Planta har ikke lenger noe rotsystem, og vil derfor bruke mer energi for få nok næring. Sett stiklingene i såjord med ekstra sand. De bør stå beskyttet og rundt 20 grader, godt med lys.
Man kan ta stiklinger ved å toppe plantene. I tillegg til å få stiklingsmateriale, får man kraftigere vekster og flere blomster.
Noen planter bruker bare noen uker på å få røtter, mens andre kan bruke flere måneder.
Fordelen med vegetativ formering av planter er at den nye planten blir genetisk lik opphavet. Dette kan være viktig dersom man ønsker å beholde bestemte dyrkningssorter av en plante. En annen metode for vegetativ formering er avlegging.
Mikael Marcimain
Paul Mikael Maurice Marcimain (født 17. mars 1970 i  Matteus församling i Stockholm,) er en svensk manusforfatter og regissør.
Han ble belønnet med Dagens Nyheters kulturpris i 2008.
Chiliotyphlus
Chiliotyphlus er en slekt av biller som hører til familien kortvinger (Staphylinidae).
Utseende
Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.
Levevis
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima. Det har blitt spekulert i at årsaken til at gruppen mangler i Nord-Europa er at de ennå ikke har vandret inn etter siste istid, da disse billene trolig har ganske dårlig spredningsevne.
A Love Supreme
Albumet er spilt inn 9. desember 1964 i «the Van Gelder studio», Englewood Cliffs, New Jersey og gitt ut i 1965. Hele suiten er improvisert musikk, det eneste materialet de hadde med seg i studio var et par notater og et dikt som Coltrane selv hadde skrevet. Verket regnes også som et rekviem for Coltranes venn Eric Dolphy, som døde få måneder tidligere.
Neste dag, den 10. desember ble det gjort nye innspillinger med Archie Shepp og Art Davis som tilleggsmusikere, men disse ble ikke tatt med på albumet. Suiten som helhet ble spilt bare én gang til, den 26. juli 1965 i Antibes i Frankrike. Opptak fra denne konserten finnes på albumet A Love Supreme (Deluxe Edition).
A Love Supreme er regnet som en av jazzens største klassikere, blant annet ved utmerkelser som nr. 87 på den Britiske TV-kanalen Channel 4s avstemning i 2005 over tidenes 100 beste album. Den fikk også plass som nr. 47 på Rolling Stones liste over tidenes 500 beste album, og ligger på topp-fem på Rate Your Musics tilsvarende liste.
Luxembourg under OL
Luxembourg deltok første gang i olympiske leker under Sommer-OL 1912 i Stockholm, og har siden deltatt i alle sommerlekene unntatt Sommer-OL 1932 i Los Angeles. Det ble oppdaget at Michel Théato, som vant gull i maraton for Frankrike under Sommer-OL 1900 i Paris, egentlig var fra Luxembourg. Den internasjonale olympiske komité regnet medaljen som vunnet for Frankrike, da Luxembourg på dette tidspunktet ikke hadde en egen nasjonal olympisk komité. Dette ble endret i juli 2021 slik at Théato nå er oppført som gullmedaljevinner for Luxembourg.
Medaljeoversikter
1Michel Théato vant gull i maraton under Sommer-OL 1900 i Paris, og medaljen ble i lang tid registrert som vunnet for Frankrike. Den internasjonale olympiske komité endret dette i juli 2021 slik at Théato nå er oppført som gullmedaljevinner for Luxembourg.
Troppene til VM i fotball 2010
Troppene til VM i fotball 2010 inneholder samtlige 32 tropper som ble tatt ut til Fotball-VM 2010 i Sør-Afrika fra 11. juni til 11. juli 2010. Hver av de 32 nasjonene som deltok i mesterskapet, skulle registrere 20 utespillere og tre keepere, tilsammen 23 spillere, som skulle delta i VM.
Den endelige fristen for innsending av troppene var 1. juni 2010. Tre uker før denne fristen hadde hver nasjon mulighet til å kunngjøre en bruttotropp som grunnlag for den endelige troppen. FIFA ville at dette skulle skje tre uker før fristen, den 11. mai 2010, og de fleste benyttet seg av denne muligheten. Etter at fristen gikk ut, hadde deltakerlandene kun mulighet for å bytte ut spillere som ble alvorlig skadet etter fristen. Dette kunne gjøres inntil 24 timer før første kamp.
Patruljehund
Patruljehund er en politihund som har trening i tjeneste sammen med politiet. Den kan på mange måter sammenlignes med en militær patruljehund, men den får gjerne en mer omfattende trening og må bestå en eksamen sammen med sin hundefører. En patruljehunde er således å forstå som både brukshund, tjenestehund og familiehund.
Kristoffer Sørli Jørgensen
Kristoffer Sørli Jørgensen (født 1. november 1985 på Stange, død 8. november 2007 i Meymaneh i Afghanistan) var en soldat i den norske Hæren som tjenestegjorde i Opplandske Heimevernsdistrikt 05. Sørli Jørgensen ble drept da hans kjøretøy ble rammet av en veibombe nær basen til den norske stabiliseringsstyrken i Meymaneh, klokken 19.07, afghansk tid, 8. november 2007.
Sørli Jørgensen var tilknyttet Opplandske Heimevernsdistrikt 05, og jobbet som vognfører i Nord-Afghanistan. Den 29. januar 2008 viste NRKs Brennpunkt dokumentaren «Soldaten», som omhandlet Sørli Jørgensen.
Dødsfallet
Sørli Jørgensen ble drept og soldaten Kjetil Bragstad (da 20 år gammel) ble hardt såret da deres upansrede Toyota Landcruiser kjørte på en veisidebombe (en såkalt IED) nær basen til den norske stabiliseringsstyrken i Meymaneh. De var på vei til skytetrening i Maymaneh. Begge soldatene stammet fra Stange kommune.
Patruljehund
Opplæring
For å komme i betraktning som patruljehund i politiet må hunden bestå en grundig funksjonsanalyse. Dette er en mental test av hundes funksjonalitet og personlighet. Testen kan enten bestås eller ikke bestås, og gjennomføres som regel når hunden er ca. 1 år gammel. For de hundene som passerer testen starter omfattende trening opp mot godkjenning. Denne treningen omfatter blant annet:
I tillegg skal hunden vise at den kan løse praktiske oppdrag, som leteaksjon i fjellet o.l. En helhetsvurdering gjøres når alt dette er testet, og hunden blir eventuelt godkjent eller ikke. Godkjente hunder må regodkjennes hvert 2. år.
Hunderaser
Den mest vanlige patruljehunden hos politiet er en schäferhund. I den senere tid har imidlertid også den belgiske fårhundrasen malinois vunnet terreng, og da spesielt i Mellom-Europa. I noen grad benyttes også andre raser.
Gressøya
Gressøya er ei øy i Vansjø i Våler kommune i Østfold. Navnet Gressøya kommer trolig ikke av gress, men av mannsnavnet Gres (Gregers).
Det kan ha vært bosetning på øya allerede på 1500-tallet, men boplassen ble trolig ikke ryddet før på midten av 1600-tallet. Et gammelt sagn forteller at øya i tidligere tider skal ha tilhørt Værne Kloster i Rygge, og at det var en engelsk nonne ved navn Grace som skal ha gitt øya navn. Det er funnet en steinhakke på Gressøya som vitner om bosetning tilbake i steinalderen.
«Amund» var husmann på Gressøya i 1667 til 1670, men øvrige opplysninger mangler. Erik Gresøya er den neste kjente bruker. Han nevnes første gang i 1695 og leide øya av Kongen. I 1726 ble Gresøya solgt på auksjon i Moss. Øya var øde og ubebodd i 1733, men i 1738 bodde det igjen folk her. Året 1860 ble øya delt i to bruk: Østre Gresøya (bnr. 1) og Vestre Gresøya (bnr. 2).
Våler kommune kjøpte bnr. 1 Østre Gresøya i 1917, og denne delen inngår fra 2014 i Sandå og Henestangen naturreservat.
Werrington
Werrington kan være flere steder.
Asle Finnseth
Asle Finnseth (født 15. januar 1958 i Osaka, Japan) er en norsk journalist, redaktør, forfatter, og en av grunnleggerne av Korsveibevegelsen.
Han har blant annet vært journalist i avisen Vårt Land, spesialrådgiver i Kirkens Nødhjelp, informasjonssjef i Diakonhjemmet og redaktør for magasinet Steg, og er for tiden (2008) redaktør i magasinet Strek.
I 1996 vant han et SKUP-diplom for undersøkende journalistikk.
2. serierunde i Toppserien 2007
2. serierunde i Toppserien 2007 starta den 28. april klokka 16:00.
Smeerenburg
Smeerenburg (norsk: Spekkbyen) er en tidligere nederlandsk hvalfangststasjon på Smeerenburgsletta helt sør på Amsterdamøya, i Albert I Land nordvest på Svalbard. Stedet ligger på en flat odde med rikelig lavland og jord til etablering av boliger og fangstanlegg. Dette var området Willem Barentz oppdaget i 1596, og det ble et tidlig nederlandsk sentrum for hvalfangsten. I dag er bare tilbake hustufter og sidevegger av spekkrester som omgav trankjelene, samt en del oppbygde graver.
Hvalfangstperioden
Etter at briten Henry Hudson i 1607 oppdaget store bestander av hvalross, sel og hval rundt Svalbard, strømmet britiske og nederlandske fangstskuter til øygruppen. Fram il 1811 ble det mest fanget hvalross, men deretter ble hvalfangsten dominerende. I 1614 utforsket nederlenderne Mauritius Bai (dagens Smeerenburgfjorden) og kokte tran av hvalfett på den flate odden helt sør på Amsterdamøya. Grønlandshvalen ble trukket på land og flenset, delt opp og spekklaget kokt i kobberkjeler dekket med stein og fyrt med spekkrester eller tran. Tranen ble i stor grad brukt som lampeolje. Hovedstasjonen Smeerenburg ble anlagt som permanent base i 1617. En dansk-norsk militær flåtedemonstrasjon i 1615 ble operativt sett relativt mislykket, men medførte at dansk-norske hvalredere med kongelig støtte etablerte seg i Smeerenburg, i konkurranse med nederlenderne.
Kabwe Warriors FC
Kabwe Warriors Football Club (stiftet 1922) er en zambisk fotballklubb fra Kabwe.
DY «Ceylon»
DY «Ceylon» var en dampyacht eid av blant annet Peninsular & Oriental Steam Navigation Company. «Ceylon» ble bygget i England 1858 ved Jacob og Joseph d’Aguilar Samudas skipsverft, og regnes som historiens første cruiseskip til internasjonale reiser.
Smeerenburg
Hvalfangstperioden
Trolig ødela nederlendere og briter de danske anleggene i 1624-sesongen, for året etterpå kom baskiske hvalfangere i dansk tjeneste til et Smeerenburg hvor fangstanleggene deres var ødelagt. . Deretter ble danskenes plasser i Smeerenburg overtatt av byene Hoorn, Enkhuizen og Vlissingen. I 1626 etablerte ytterligere to byer seg, og innen 1633 hadde alle de store handelsbyene i Nederland etablert varehus i Smeerenburg. Disse kaltes «telt» og var antakelig først seilduksbygninger, men ble senere mer solide pakkhus etter at store mengder tømmer, murstein og hvalkjeler ble bragt opp med et 500 tonns skip i 1619. Amsterdam hadde to eller tre «telt» og to doble tranovner, deretter fulgte mot vest varehusene til Middelburg (tre hus), Veere, Vlissingen (to hus), Enkhuizen, Delft og Hoorn (to-tre hus), muligens Zaanstreek og dessuten Rotterdam.
DY «Ceylon»
Konstruksjon og tjeneste under P&O 1858–1881
Jacob og Joseph d'Aguilars skipsverft ble etablert i 1843, og befant seg på Isle of Dogs langs Themsens slynger i det østlige London. Brødrene Samuda produserte skipsmotorer mellom 1832 og 1842, og etablerte sitt skipsverft i 1843 på Isle of Dogs. Skipsverftet bygget fra 1843 et omfattende antall dampskip til krigstjeneste, privat og kongelig eie, handel samt post- og passasjerfrakt.
Smeerenburg
Hvalfangstperioden
I storhetstiden 1633-42 kan Smeerenburg ha hatt så mye som 200 mennesker ansatt i løpet av en sommersesong. I Smeerenburg fantes totalt inntil 19-20 bygninger med beboelseshus, pakkhus, tranovner, smie og verksted for skip og utstyr. Det ble reist et fort i midten, antakelig i 1631, med to kanoner. Etter at baskerne ødela en nederlandsk hvalstasjon på Jan Mayen i 1632, sendte nederlenderne sju fangstmenn anført av Jakob Segersz van der Brugge til å overvintre som vakter i Smeerenburg vinteren 1633-34. Alle overlevde, mens en gjentakelse året etter ble mislykket da samtlige overvintrere døde av skjørbuk. Smeerenburg forble etter dette en ren sesongbase for sommersesongen. Privilegiebrevet utløp i 1642, og kort ti etter ble stedet forlatt. Dette skyldtes dårlige fangstsesonger siden hvalen ble stadig mer overbeskattet langs kysten og bestandene flyttet lengre nord og vest.
I 1646 var det bare fangststasjonering ut fra selve Smeerenburgfjorden (Mauritius Baai). Ovnene, skorsteinene og kobberkjelene i Smeerenburg ble demontert og bygningene ble tømt. Selv etter at hvalen forsvant helt i løpet av sesongene 1655-60, og all fangst skjedde godt vest for Svalbard, fortsatte man noen år å bruke Smeerenburg til bunkring og lagring av varer før tilbakefarten om høsten, vi hører at Hoorn-kjøpmenn brukte stedet i 1657. Smeerenburg ble også brukt for begravelser av sjømenn, eller som tilfluktshavn så sent som i 1671.
Det er registrert syv spekkovner (seks dobbelovner og én enkel), 19 hustufter og 101 graver. Det er også graver lengre nord på Smeerenburgsletta mot Smeerenbukta langs østkysten oppover mot Gjøaneset. Det er ikke ferdselsforbud i Smeerenburg, men det er forbudt å røre kulturminnene eller noe annet i 100 meters omkrets fra funnstedene.
DY «Ceylon»
Cruiset 1881–1882
«Ceylon» ble solgt til selskapet Inter-Oceanic Steam Yachting Company, som i løpet av juli 1881 begynte å avertere «Ceylons» sjødyktighet, høye lugarstandard, gode kjøkken og førsteklasses skipsorkester, samt skipets dampdrevne sjalupp. Skipet reiste mot øst via Suez, før det gjorde anløp på Hawaii og San Francisco. Derfra gikk ruten rundt Sør-Amerika, før «Ceylon» krysset Atlanterhavet via Kapp Verde, Kanariøyene og Madeira og avsluttet cruiset i Southampton 22. august 1882.
Prisen for å delta på cruiset var 500 pund - mer enn tre ganger en gjennomsnittlig årslønn for middelklassen i England. De totalt omkring 60 gjestene på skipet hadde derfor mulighet til å delta på hele eller deler av reisen etter eget ønske, og under 40 av disse er antatt å ha vært ombord under overseilingen fra India til Japan. Pålitelige ruteskip og kontinentale jernbaner gjorde at reisende som ikke deltok på cruiset fra England kunne stige ombord mens skipet lå til kai i Port Said 17. desember 1881, eller Suez to dager senere. Blant disse var juristen Hugh Wilkinson, som publiserte en reisedagbok fra turen der det fremkommer at han forlot England 5. desember, 38 dager etter skipet forlot Southampton. Gjester som deltok på reisens andre halvdel fra San Francisco betalte 250 eller 200 pund, avhengig om de ønsket å reise til San Francisco for egen regning.
Smeerenburg
Senere anvendelse
I 1973 ble ruinene av Smeerenburg en del av Nordvest-Spitsbergen nasjonalpark. Det er tilrettelagt for landstigning for turister her, med god skilting og stier som lar de besøkende oppleve kulturminnene. Sysselmannen på Svalbard har samtidig inkludert kulturminnene her i et særskilt miljøovervåkingsprogram implementert i årene 1997-2009, med egne tiltak for å dokumentere, måle, og forebygge miljøslitasje på kulturminnene.
DY «Ceylon»
Skipets rute
«Ceylon» forlot Southampton 29. oktober 1881 med kurs for Suezkanalen, med anløp i blant annet Bordeaux via elven Garonne, Lisboa, Gibraltar, Malaga, Marseille og Malta. Skipet passerte Suez 19. desember, og krysset deretter Rødehavet med kurs for Bombay, Madras og Calcutta. Skipet ankom Penang 2. februar 1882, og passerte deretter Singapore, Johor, Manila og Hongkong. Den 3. mars forlot «Ceylon» Hongkong, og etter åtte dager ankom skipet Nagasaki. De neste 19 dagene ble tilbrakt i Setouchi, med anløp i blant annet Kobe og Yokohama. «Ceylon» forlot Yokohama-området 25. mars, og satte kursen mot Sandwichøyene. Skipet brukte 15 dager på den omkring 5600 kilometer lange strekningen, og så Oahu morgenen 8. april. Etter anløp i Honolulu og Hilo forlot skipet Sandwichøyene 17. april. Etter ti dager til sjøs ankom skipet San Francisco.
Smeerenburg
Myter og utgraving
I samtiden og i århundrene som fulgte ble Smeerenburgs størrelse sterkt overdrevet, og historiene og maleriene av stedet ble mer fantasifulle. William Scoresby uttalte i 1820 at 200-300 skip med 12 - 18.000 sjøfolk kunne legge til i fangstsesongen, mens Fridtjof Nansen hundre år senere i 1920 hevdet at hundrevis av skip med tusener av fangstmenn kunne ha sitt tilhold på stedet i løpet av en sesong, med atspredelse i butikker, gater og hus, spillebuler, kirker og bordeller. Det er ikke funnet rester av kirker, forsamlingshus eller butikker.
Arkeologiske utgravninger fant sted 1979–1981 uten noen støtte til historiene om Smeerenburgs overdrevne storhet. Nederlandske forskere under ledelse av professor Louwrens Hacquebord fra Arktis-senteret ved Universiteit Groningen, fant derimot en mengde bruksgjenstander og noen av disse ble oppbevart i Rijksmuseum Amsterdam som Smeerenburgsamlingen, men den 19. november 2005 ble deler av samlingen overdratt til Riksantikvaren i Oslo. Det er bestemt at noe av den skal stilles ut på Svalbard..
DY «Ceylon»
Årene etter verdenscruiset
Etter verdenscruiset ble et kortere cruise til Madeira og Azorene arrangert. I 1884 ble et cruise i Middelhavet arrangert, med anløp i Lisboa, Gibraltar, Malaga, Menorca, Nice, Monte Carlo, Napoli, Capri, Korsika, Elba, Ischia, Palermo, Lipari, Stromboli, Messinastredet, Corfu, Albania, Ithaka, Kefallinia, Saroniabukta, Pireus, Malta, Tunis og Algier.
«Ceylon» gjorde sitt første anløp i Norge i Bergen i 1885, og ble kjøpt av forløperen til The Polytechnic Touring Association i 1896. Quintin Hogg, foreningens grunnlegger, hadde siden 1886 arrangert reiser til Sveits og Boulogne-sur-mer, og senere reiser til Belgia og bl.a. verdensutstillingen i Paris 1889. Cruisereiser til Norge ble arrangert av foreningen allerede fra 1892, og Hogg kjøpte «Ceylon» til foreningen i 1896 for å arrangere slike jevnlig. Foreningens cruise var mindre ekstravagante enn tidligere, ettersom de ikke tillot alkoholholdige varer og pengespill, og ansatte tjenestegjorde som guider ombord, noe som ble poengtert i cruisebrosjyrer fra henholdsvis 1895 og 1897:
"Concerts and entertainments will be held every evening on board, and everything will be done to make the trip the most delightful ever organised. (...) No intoxicating liquors and gambling will be permitted on board, and the regulations of the Poly on land will be applied to the Poly "on sea"."
"it's most wonderful what a wealth of sight-seeing the Polytechnic guides cram into five days"
Fjordcruisene arrangert av The Polytechnic var tidlige eksempel på relativt rimelige cruisereiser med klart fokus på utdannelse. En av cruisemarkedets viktigste aktører, Thomas Cook and Son, klaget til det engelske utdanningsdepartementet året etter innkjøpet av «Ceylon» på grunn av den statlige støtten de mottok i forbindelse med reisene.
Renny Harlin
Renny Harlin, eg. Renny Lauri Mauritz Harjola (født 15. mars 1959 i Riihimäki) er en finsk filmregissør og filmprodusent, mest kjent for actionfilmer
Vasaloppet 2013
Vasaloppet 2013 ble arrangert den 3. mars 2013, og var den 89. utgaven av Vasaloppet. Norske Jørgen Aukland vant rennet i herreklassen, mens norsk Laila Kveli vant dameklassen.
Resultat, herrer
Not: Pl = Plassering, Nr = Startnummer, Tid = Sluttid
Resultat, damer
Not: Pl = Plassering, Nr = Startnummer, Tid = Sluttid
Peter Tauber
Peter Michael Tauber (født 22. august 1974 i Frankfurt am Main) er en tysk historiker og politiker (CDU). Han ble medlem av Forbundsdagen i 2009 og fra 16. desember 2013 og til 2018, generalsekretær i CDU.
Tor Øystein Vaaland
Tor Øystein Vaaland (født 24. oktober 1959 i Halden) er en norsk prest, journalist og forfatter. Han var generalsekretær i Rådet for psykisk helse 2001–2006, og styremedlem i Helse Øst i 2005. Fra 2014 var Vaaland sokneprest i Asker, og fra 2019 til 2021 prost i Asker prosti. Siden januar 2022 er han kirkefagsjef i Oslo bispedømme.
Vaaland vokste opp i Stavanger og tok teologisk embetseksamen ved Universitetet i Oslo i 1986. Han arbeidet i NRKs nyhetsavdelinger 1988–1994 og 1995–1998, og var i flere år programleder i Dagsnytt Atten. Han var nyhetsredaktør i Nationen i 1994–95. Fra 2007 var han frilanser blant annet i NRKs dokumentarredaksjoner Brennpunkt og Radiodokumentaren. Før han gikk tilbake til presteyrket i 2013 var han journalist i Morgenbladet (2011–2012).
I 1991 etablerte Vaaland den norske supporterklubben for den engelske fotballklubben Crystal Palace.
Østenrødøya
Østenrødøya (eller Botnerøya) er ei øy i Vansjø i Østfold. Østenrødøya ligger i Våler kommune.
Millard Hampton
Millard Frank Hampton, jr. (født 8. juli 1956 i Fresno, California), amerikansk friidrettsutøver som deltok i de olympiske leker 1976 i Montréal.
Tsjernovik
Tsjernovik (originaltittel: Черновик) er en russisk film fra 2018, regissert av Sergej Mokritskij.
Handling
Kirill er en talentfull designer av dataspill, og bor i Moskva. En dag blir han fullstendig slettet fra minnet til alle han noen gang har kjent. Kirill får vite at han har blitt valgt ut til et veldig viktig og mystisk oppdrag. Han blir deretter stasjonert ved en portal mellom noen parallelle verdener, som det finnes dusinvis av i dette universet.
Kirill lærer å åpne portalene til en rekke parallelle verdener, som representerer alternative versjoner av Moskva: et steampunk keiserlig Russland, en post-apokalyptisk tropisk feriested, en dystopisk Gulag-verden, og en svært avansert utopisk verden. Over tid lærer Kirill at jordkloden i virkeligheten en ramme for sosiale eksperimenter. Dette har i all hemmelighet blitt iscenesatt av regjeringen i den utopiske verden, for å lære av menneskenes feil - og unngå de samme feilene selv. Når Kirill får vite om dette, gjør han opprør mot dette systemet.
Petra Cetkovská
Petra Cetkovská (født 8. februar 1985) er en tsjekkisk tennisspiller. Hun representerte landet sitt under Sommer-OL 2012 i London, der hun ble utslått i første runde i dobbel.
Burumøya
Burumøya er ei øy i Vansjø i Viken. Den ligger i Råde kommune og er på ca. 820 dekar medregnet tilliggende holmer.
Fra gammelt av het øya Løvøen, mens naboøya Tombøya het Lille Løvøen. Det har vært et småbruk – Burumøyplassen – på nordøstsiden av Burumøya. Det er uvisst når bruket ble ryddet, men det ble registrert fastboende der under folketellingen i 1865.
Burumøya har i dag (2006) ingen hus- eller hyttebebyggelse, og har heller ikke veiforbindelse til fastlandet. Øya er fremdeles i privat eie.
Jaguar XK120
Jaguar XK120, 140 og 150 (1948–1961) er tre serier todørs sportsbiler fra engelske Jaguar Cars, laget i byen Coventry.
XK120 (1948–1954)
XK120 var den første Jaguar (etablert 1945) og fikk dermed den helt nyutviklede 3.4-liters XK6-motor, der "X" betyr experimental og 6 er antall sylindre. Den ble bygget i 12 000 eksemplarer og hadde kun to seter.
De første XK120 fra 1948 var bygget i ask og aluminium, men manglet tak og het OTS (open two-seater). Navnet "120" kom av maksfarten på 120 mph (engelsk mil per time) som var noe av det beste på den tids serieproduserte biler. Fra 1950 ble den bygget i presset stål. Så kom tak i 1951, som de kalte fixed-head coupe (FHC). I 1953 kom en cabriolet som de kalte drophead coupe (DHC) da man kunne droppe tøytaket ved å brette det bakover.
XK140 (1954–1957)
Som XK120 kom XK140 som OTS, FHC og DHC med samme motor. Den fikk noen kosmetiske endringer og litt bedre plass (FHC med et lite baksete). Fra 1956 kunne man få automatgir fra amerikanske Borg-Warner.
XK150 (1957–1961)
Samme karosserivalg som XK140, altså FHC (4445 eks), DHC (2672 eks.) og samt OTS (fra 1958, 2265 eks). Frontruten er hel, ikke to-delt. Samme motor, men kunne fra 1960 fås som 3.8-liter. I 1961 ble modellen erstattet med Jaguar E-type.
912 Maritima
912 Maritima er en hovedbelteasteroide. Den ble oppdaga den 27. april 1919 av Friedrich Karl Arnold Schwassmann fra Hamburger Sternwarte i Hamburg-Bergedorf. Den ble navngitt til ære for Universität Hamburgs årlige skipstur på Nordsjøen for studenter.
Margaykatt
Margaykatt (Leopardus wiedii) kalles også treozelot og er et lite neotropisk rovpattedyr (Carnivora) i kattefamilien (Felidae), tilhørende slekten Leopardus (også kjent som ozelotlinjen og amerikanske flekkede småkatter). Arten er stedegen for den neotropiske faunaregion. Margaykatten har kun 18 kromosompar, i likhet med de andre artene i ozelotlinjen. Det vanlige blant katter er ellers 19 kromosompar.
Margaykatten står oppført som nær truet på IUCNs rødliste, men status har ikke vært oppdatert siden 10. mai i 2014. Man regner imidlertid med at populasjonen har en synkende tendens. Det er også kjent at ozelot (L. pardalis) påvirker arten negativt, der disse sameksisterer. Tap av habitat, som følge av avskoging, er trolig hovedårsaken til den negative trenden.
Taksonomi
Opp mot 11 underarter har blitt beskrevet. Kun tre av disse anerkjennes provisorisk, basert på fylogenetiske studier, og tas med i inndelingen under, men en nyere analyse av skinn og hodeskaller klarte ikke å avdekke geografiske forskjeller. De provisorisk anerkjente underartene er:
Det vil kreves mer avanserte molekylære og morfologiske studier av arten for å avdekke eventuelle underarter. Et enkelt individ av margaykatt ble dokumentert i Texas i 1852, men forskerne tror ikke at det finnes en levedyktig populasjon der i dag.
Biologi
Margaykatten ligner på en liten ozelot og kalles derfor også treozelot, siden den trives godt oppe i greinverket på trærne. Den er på størrelse med en vanlig tamkatt, men lemmene er lengre og kroppen slankere. Underartene varierer noe i størrelse, men generelt kan man hevde at vekten ligger rundt 2,3–4,9 kg. Hannene blir i de fleste tilfeller noe tyngre enn hunnene.
Pelsen har en blekgul til okerbrun eller gråbrun grunnfarge og er dekket med sorte flekker (både prikker og rosetter) og markeringsstriper. Behåringen er myk og rikelig. Hodet er relativt lite og rundt, og øynene ganske store og mørke. Fra hvert øye løper det en karakteristisk sort pelsstripe over skalletaket. Ørene er mellomstore og lett avrundete med sort bakside med en sentral hvit flekk. Buksiden er lys, men dekket med lignende sorte flekker som ellers på kroppen. Også lemmene har prikkmøster, men de har lysere grunnfarge på innsidene. Kroppen er lang og smidig, labbene ganske brede og halen lang (typisk 19,5–40 cm avhengig av kjønn og underart) og dekket av sorte flekker i et slags ringlet mønster.
Margaykatten er utbredt fra tropiske strøk i Mexico og sørover gjennom Mellom-Amerika og Sør-Amerika til det sørlige Brasil og Paraguay, samt marginalt i Uruguay og det nordlige Argentina. Den er mest vanlig i høyder opp til cirka NaN, selv om den også har blitt registrert i høyder på opp mot NaN i Andes.
Margaykatten trives i flere typer skog, men finnes også på savanne og i buskmark med trær. Arten har imidlertid sterke assosiasjoner til tropisk og subtropisk regnskog og er i større grad enn andre katter tilpasset et liv oppe i greinverket på trærne.
Klatreegenskapene er spesielt godt utviklet, og arten er ett av to kattedyr som kan klatre ned en trestamme med hodet først. Dette skyldes at ankelleddet på bakføttene kan roteres 180 grader (90 grader i hver retning), slik at klørne kan benyttes som gripeklør i barken. Den andre er treleoparden (Neofelis nebulosa), som imidlertid bare finnes i Asia. Margaykatten tilbringer mesteparten av tiden oppe i trærne, der den hopper fra grein til grein i trekronene, på jakt etter mindre trelevende pattedyr og fugler, amfibier og reptiler, men den spiser også annet. Arten er mest nattaktiv. Typiske byttedyr veier gjerne inntil 1 kg, men det hender også at den tar større pattedyr ekorn, kaniner, agutier og små apekatter. Snittstørrelsen på byttedyrene er cirka 250 g.
Arten lever til daglig solitært, og kjønnene kommer bare sammen i paringstiden, som ser ut til å være uavhengig av årstidene. Drektighetstiden er 76–84 dager. Det er mødrene som tar seg av ungene. De får som oftest bare én unge, og bare sjelden to. Ungene fødes i et rede, ofte gjort i et hult tre, der de holder seg til de blir cirka åtte uker gamle og avvennes, hvoretter de er klare til å bli med moren på jakt. Etter cirka to år regnes ungene som voksne og forplantningsdyktige.
Inndeling
Inndelingen følger IUCN/SSC Cat Specialist Group.
Steinsdalen
Steinsdalen er administrasjonssenter i Osen kommune i Trøndelag. Gjennom dalen renner Steinsdalselva, som er en god men flomavhengig smålakselv. Steinsdalen er poststed, med postnr. 7740.
Sommer (2018)
Sommer (originaltittel: Лето) er en russisk film fra 2018, regissert av Kirill Serebrennikov.
Handling
Historien er lagt til en sommer på begynnelsen av 1980-tallet i Leningrad, og ser på forholdet mellom den 19 år gamle Viktor Tsoi, den 26 år gamle Mike Naumenko, og Naumenkos kjæreste Natalia - samt grunnleggelsen av Leningrad Rock-Club og innspillingen av Kinos første album.
Nakhon Nayok (provins)
Nakhon Nayok er en provins i det sentrale Thailand. Befolkningen anslås (2005) til 263 200.
Provinshovedstaden heter også Nakhon Nayok.
Anna-Lena Grönefeld
Anna-Lena Grönefeld (født 4. juni 1985) er en tysk tennisspiller. Hun representerte landet sitt under Sommer-OL 2012 i London, der hun ble utslått i andre runde i dobbel.
Pithecops
Pithecops er en slekt av dagsommerfugler som tilhører undergrupper blåvinger i den store familie glansvinger (Lycaenidae).
Utseende
Ganske små blåvinger (vingespenn 24-32 millimeter) med brede, avrundede vinger uten stjerter på bakvingene. Oversiden er mørkblå eller brun med hvite felter. Undersiden er hvit med brune streker langs ytterkantene, en svart flekk fremst på bakvingen.
Levevis
I alle fall én av artene har larver på planteslekten Desmodium (erteblomstfamilien).
Utbredelse
Slekten er utbredt i Sørøst-Asia, fra India i vest til Ny-Guinea i øst.
Levitter
Levittene var ifølge Bibelen etterkommere av Jakobs sønn Levi. Levis etterkommere ble satt til å være tempeltjenere og prester.
Levittene var etterkommere av Levis tre sønner, Gersjon, Kehat og Merari. Prestene var etterkommere av Aron, Moses' bror (som var sønnesønn av Kehat). De øvrige av Levi stamme var tempeltjenere.
Levittene hadde en rekke særbestemmelser i loven. De ble ikke regnet med som en av Israels tolv stammer. Levittene skulle få tiende av folkets inntekter, og de skulle igjen gi en tiendedel av dette til prestene.
Slik det fortelles i Josvas bok, ble de ikke tildelt noe stammeområde, men fikk 48 byer som lå rundt omkring i de andre stammenes område. Disse ble kjent som levittbyer. Av disse var tretten prestebyer. Seks av Levittbyene var tilfluktsbyer. Hebron var både tilfluktsby og presteby, og trolig bodde ypperstepresten der.
Klatrefiken
Klatrefiken (Ficus pumila) er en klatrende busk i morbærfamilien. Bladene er små og ovale, og den klatrer ved hjelp av sugerøtter. Den er en vanlig hageplante i varme strøk og brukes som stueplante i kaldere klima. Frukten blir spist i Øst-Asia.
PER
PER kan referere til:
Gossa fangeleir
Gossa fangeleir, også omtalt som Riksfjord-leiren eller Aukra fangeleir, ble anlagt i 1941 på øya Gossen i Aukra kommune i Møre og Romsdal fylke. Fangeleiren lå Riksfjord.
Gossen er en stor flat øy i det norske kystlandskapet og øya ligger i sin helhet i strandflaten. To tredeler av øy ble utbygd til flyplass og festnig. Okkupasjonsmakten planla en stor flyplass med tre rullebaner i kryss. En av dem ble bygd ferdig og tatt i bruk 1943. Flyplassen ble bygd mellom Buholm og Løvik. Øyas kystlinje ble sterkt befestet for å hindre landgang.
Wehrmacht-leiren lå mellom Horrem og Småge, mens Toht-leiren lå mellom Skarshaug og Sporemsskiftet.
28 døde krigsfanger ligger begravet ved Aukra kirke.
Vanilla Coke
Vanilla Coke er en variant av Coca-Cola med ekstra vanilje lansert av The Coca-Cola Company. Drikken var tilgjengelig i norske butikker fra 2002 av, men forsvant raskt igjen. Derimot har drikken i praksis vært tilgjengelig i USA fra 50-tallet i restauranter og kafeteriaer hvor man selv hadde mulighet til å legge til ekstra smak. Masseproduksjon startet 15. mai 2002 som en del av en større plan mot rivalen Pepsi og andre brusprodusenter. I 2004 var drikken tilgjengelig i 30 land.
Historie
Selskapet startet masseproduksjon 15. mai det året og neste år, 2003, var Vanilla Coke lansert på det amerikanske og europeiske markedet pluss i Australia og New Zealand. I 2004 var drikken lansert i over 30 land.
Pablo de Escandón y Barrón
José Pablo Eustaquio Manuel Francisco de Escandón y Barrón (født 4. mai 1856 i Mexico by, død 31. mars 1929) var en mexicansk polospiller som deltok i de olympiske leker 1900 i Paris.
De Escandón y Barrón var med på det blandede laget som kom på tredjeplass i poloturneringen bak to blandede britisk-amerikanske lag under OL 1900 i Paris. Det var første gang polo var med som olympisk sport og fem lag deltok i poloturneringen. Laget spilte kun en kamp, semifinalen, som de tapte 0-8 til det britisk-amerikanske laget BLO Polo Club Rugby, som siden tapte finalen mot Foxhunters Hurlingham. Det ble ikke spilt noen kamp om tredjeplassen og begge de tapende semifinalistene har senere blitt tildelt bronsemedaljer. Spillerne på laget var Guillermo Hayden Wright fra USA og de tre brødrene Manuel, Eustaquio og Pablo de Escandón y Barrón.
Ole Nordhaug
Han var den første biskop i Møre bispedømme. Han ble vigslet til biskop 18. september 1983 og gjorde tjeneste som biskop frem til 17. november 1991.
Awak Kuier
Awak Kuier (født 19. august 2001 i Kairo, Egypt) er en finsk basketballspiller som spiller for den finske klubben Virtus Eirene Raguse og det finske landslaget. Våren 2021 ble hun valgt av Dallas Wings som andre spiller under 2021 WNBA Draft.
Leucotachinus
Leucotachinus er en gruppe (slekt) av biller som hører til underfamilien dråpekortvinger (Tachyporinae) i den store familien kortvinger (Staphylinidae). De er middelsstore, glatte og blanke, svarte biller med et stort og bredt brystskjold (pronotum) og et forholdsvis lite, rundt hode.
Ole Nordhaug
Nordhaug var cand.theol. fra Det teologiske menighetsfakultet (1951) og sekretær i Den norske kirkes presteforening og Oslo bispedømmeråd fra 1965 til 1969, residerende kapellan i Onsøy fra 1969 til 1977 og domprost i Fredrikstad fra 1977 inntil han ble biskop i Møre i 1983.
Awak Kuier
Kuier er født i Kairo, Egypt av Sørsudanesiske foreldre. Familien flyktet til Finland i 2004 og slo seg ned i byen Kotka.
Leucotachinus
Utseende
Middelsstore, litt brede, brunrøde kortvinger. Pronotum er hvelvet, nær halvsirkelformet sett ovenfra, uten påfallende børster. Dekkvingene er hårløse, men kan være litt matte på grunn av markert mikroskulptur, forholdsvis lange slika t de dekker det meste av bakkroppen. Bakkroppen er mer eller mindre jevnt avsmalnende bakover, i alle fall de bakerste leddene har noen lange og kraftige børster ved bakhjørnet.
Utbredelse
Slekten er utbredt i Australia og Chile.
Ole Nordhaug
Ole Nordhaug var gift med salmedikteren Liv Nordhaug (1926–2002) og var far til Halvor Nordhaug, biskop i Bjørgvin bispedømme.
Zhang Shuai
Zhang Shuai (født 21. januar 1989) er en kinesisk tennisspiller. Hun representerte landet sitt under Sommer-OL 2012 i London, der hun ble utslått i andre runde i dobbel.
Øyvind Sagåsen
Øyvind Sagåsen (født 12. desember 1969) er en norsk tegneserieskaper, illustratør og vitsetegner kjent under signaturen FLIS. Sagåsen startet Norsk Seriebyrå sammen med Kristian B. Walters i Odda i 1989. Han har blant annet lagd humorserien Radio Gaga.
Øyvind Sagåsen mottok i 2011 Pondus-prisen, Egmonts og Frode Øverlis årlige seriepris på 100 000 kroner.
Han har ved flere anledninger vært gjest på Raptus tegneseriefestival.
Uthai Thani (provins)
Uthai Thani (อุทัยธานี) er en provins i Tanen Taunggyi-fjellene i det nordvestlige Thailand. Regnet fra nord, med klokken, er naboprovinsene Nakhon Sawan, Chai Nat, Suphan Buri, Kanchanaburi og Tak.
Befolkningen anslås (2005) til 381 400, og arealet er 6 730,2 km². Provinshovedstaden heter også Uthai Thani. Det er ingen hovedveier, jernbaner eller flyplasser knyttet til provinsen, men riksvei 1 passerer nedover mot Bangkok bare 2 km øst for provinsgrensen.
Geografi og natur
Provinsen er geografisk delt i to – den vestlige halvdelen er fjellområde i Tanen Taunggyi-fjellene i 1 000-1 500 meters høyde, mens den østlige halvparten er lavland omkring sideelver til den thailandske hovedelven Mae Nam Chao Phraya, som renner ut ved Bangkok. provinsen har ingen større innsjøer.
I vest er det skogdekte fjellandskaper, og Huai Kha Khaeng Wildlife Sanctuary (2 574 km²) ble i 1991 erklært som en del av Verdensarven. her finner vi de fleste dyrene i Sørøst-Asia, inkludert elefant, tiger og asiatisk svartbjørn.
Administrativ inndeling
De i alt åtte distrikter (amphoe) i provinsen er inndelt i 70 underdistrikter (tambon) og har totalt 589 landsbyer (muban) utenom byene. De åtte distriktene er:
Amphirhoe
Amphirhoe er en slekt av biller som tilhører den artsrike underfamilien Cerambycinae i familien trebukker (Cerambycidae).